Sincerissimum fraterne caritatis affectum cum debitis fauoribus et honore. Reuerende pater, que apud reuerendum patrem dominum Nidrosiensem acta sunt, presenciumexhibitor, qui oculata fide nonnulla didicit, nonnulla eciam scriptis affert, uobis apcius explicabit; vtque pleniorem apud eundem caperet informacionem eciam erga eundem Nidrosiensem, e. p. v. non defuimus nostris scriptis. Ceterum p. r. habita est nuper Encopie dieta vna, in qua extiterint per tunc presentes aliqua expedita, que lacius cum venerando viro domino doctore Erico ad e. p. v. dedimus, quem cum istum forindarem (= ferendarium?) vestrum preuenire non dubitamus, de hiis aliqua repetemus. Extitit enim idem doctor E cum tribus aliis ad ducem Muskouie de prorogandis treugis inter eundem et nos legatus est missus; non esset inutille ymo per necessarium aliquem missis experciorem superaddi vel aliquo deputatorum amoto in eius locum magis ydoneum surrogari, puta Kanutun Posa vel dominum Andream Dines*, qui apud homines illius regionis et fama et auctoritate aliis preeminent, quibus forsitan ob id fides vberior preberetur. Erant preterea in dicta dieta Encopensi illustrissimorum principum regis Romanorum et antique regine Dacie scripta, quorum vterque pro suis natis, ut in nostrj regni regem reciperentur, est hortatus, quod nos indubie vigilanciores circa eam rem efficiet et magis cogitabundos. Dominus Nicolaus Sture cessit iurj, quod habuit ad castrum Arosiense cum terris et dominiis illi coherentibus, obtinens in recompensam Stekaborgh et Vllerakersherede. Alia scripcione digna non occurrunt. Sed cum dictus doctor E. p. v. r se exhibuerit, fiet informacio plenior et extencior quem consiliis, auxiliis ac fauoribus prosequi dignemini tamquam in tali regione incognitum et inexpertum. Deus gloriosus in regimine vobis commisso vos dignetur saluum et incolumem conseruare. Ex Fernabo vigilia natalis Domini mcdxciij°, nostro sub sigillo.